Departament de Comerç i Turisme
Entre les actuacions necessàries per a la millora de les estructures de distribució de Catalunya destaquen les orientades a la millora d'equipaments comercials de tipus col·lectiu.
Aquest objectiu justifica la inclusió a l'estat de Depeses del Pressupost de la Generalitat de 1981 del concepte 14.52.731, "Transferències de capital a ens territorials per a l'execució dels programes de reforma de les estructures comercials".
Cal establir, per tant, el procediment i les característiques per a la concessió, als Ajuntaments d'ajuts al finançament d'inversions destinades a la construcció, creació o millora d'equipaments comercials de tipus col·lectiu.
D'acord amb el que disposa el Reglament de Règim Interior de la Generalitat de Catalunya, de 18 de març de 1978,
Destinació de les subvencions.- Les subvencions es concediran per ajudar els Ajuntaments al finançament dels següents projectes d'inversió:
a)La construcció, ampliació i modernització de l'estructura física de mercats municipals, tan minoristes com majoristes, llotges i centres comercials de barri, així com d'altres instal·lacions comercials d'ús col·lectiu de caràcter social.
Es podran incloure en els pressupostos corresponents d'inversió l'adquisició de terrenys, la redacció de projectes tècnics i les despeses de contractació i de primer establiment.
b)Dotació d'equip i instal·lacions, remodelatge d'equips i instal·lacions de les superfícies comercials per a procurar una dimensió més racional dels llocs de mercat, així com les instal·lacions complementàries que integren els centres comercials de barri, els mercats minoristes i altres unitats comercials afins.
c)Obres i instal·lacions en carrers i places destinades a la seva transformació en ús de vianants, amb finalitats de promoció o millora de l'activitat tant social com comercial.
d)Els estudis previs necessaris en ordre a la implantació d'equips comercials de tipus col·lectiu de caràcter social, així com per a l'adaptació d'espais urbanístics, zones o illes de vianants.
e)Obres per a la reestructuració o remodelatge d'equipaments de tipus col·lectiu de caràcter social, integrats en un pla especial d'ordenació urbana aprovat.
Art.2.n, Requisits que han de concórrer en els ajuntaments que accedeixin a les ajudes.- Les ajudes es concediran preferentment a aquells ajuntaments en els quals concorrin algunes de les circumstàncies de l'apartat a) conjuntament amb la de l'apartat b), següents:
a)1.En relació amb el nivell de dotació d'equipaments comercials d'ús col·lectiu:
No hi hagi mercat o llotja, i aquest equipament es, consideri, necessari per a millorar l'estructura comercial de la zona.
Hi hagi un envelliment greu en les instal·lacions i funcionament dels mercats.
No hi hagi un nivell de dotació comercial, suficient i diversificat en els diversos tipus de comerç per a assegurar el joc de la competència.
2.En relació amb les illes i carrers de vianants:
Que hi hagi una alta densitat de trànsit, insuficiència de voravies que dificulti greument l'activitat comercial i es consideri aconsellable la seva transformació en zona de vianants.
b)En relació amb la situació financera:
Es trobin en una situació econòmica d'insuficiència de recursos.
a)En els casos d'obres de conservació, manteniment, reparació d'unitats comercials de tipus col·lectiu de caràcter social, tipus col·lectiu de caràcter social, tipus mercats municipals, tant majoristes com detallistes, llotges i centres comercials de barri, la quantia de la subvenció podrà, ésser compresa entre el 30% i el 70% de la inversió a realitzar i no superarà la subvenció el màxim absolut de cinc milions de pessetes.
Les subvencions a què es refereix la present disposició es destinaran exclusivament a obres i reparacions d'ús comunitari.
b)En els casos de construcció d'edificis destinats a la creació de noves unitats comercials de tipus col·lectiu de caràcter social, tal com a mercats, tant majoristes, con detallistes, així com llotges, tant de peix com, de contractació i centres comercials de barri, la quantia de la subvenció no podrà superar el 30% de la inversió a realitzar en els elements col·lectius i d'ús comú, de la unitat comercial, incloent-hi -si s'escau- les cambres de fred, però sense contemplar, els elements i instal·lacions del concessionari o possibles concessionaris.
En cap cas la subvenció podrà ser superior als quinze milions de pessetes.
c)En el cas d'obres d'adaptació d'un espai urbanístic, a un carrer, zones i illes de vianants, la quantia de la subvenció podrà estar compresa entre el 30% i el 70% del projecte d'inversió i adaptació, no superant la subvenció, el màxim absolut de deu milions de pessetes.
d)En el cas d'estudis d'implantació d'un equipament comercial de tipus col·lectiu de caràcter social, d'adaptació, d'un espai urbanístic a zones i illes de vianants, la quantia de la subvenció podrà arribar al 100% del seu cost, no superant la subvenció el màxim absolut de dos milions de pessetes.
e)En el cas d'obres per a la realització d'un pla per a la reestructuració o remodelatge d'equipaments de tipus col·lectius, de caràcter social, la subvenció podrà estar compresa entre el 30% i el 70% de la inversió a realitzar, no superant, la subvenció, el màxim absolut de vint-i-cinc milions de pessetes.
Art.4.t.Procediment.- 1.L'ajuntament català que desitgi acollir-se als beneficis de la present disposició elevarà una petició al Departament de Comerç i Turisme a través de la Direcció General de Comerç Interior, acompanyant la següent documentació:
a)Certificat de l'acord de l'òrgan competent de l'Ajuntament, exposant la necessitat de dur a terme el projecte d'inversió per la qual se sol·licita la subvenció, la manca de recursos i si existeixen altres fonts de finançament i en quina quantia.
b)Memòria descriptiva de l'obra, a realitzar, amb la seva valoració indicativa de la inversió.
c)Aportació del títol que acrediti per part de l'Ajuntament, la propietat dels edificis o solars on han d'efectuar-se les inversions per al finançament de les quals se sol·licita, la subvenció a què es refereix la present disposició.
En cas de les zones de vianants, certificat acreditant que es tracta d'una via pública.
2.Admesa a tràmit la sol·licitud, la Direcció general de Comerç Interior trametrà a l'Ajuntament, si s'escau, les normes tècniques i de qualitat d'acord amb les quals s'ha de redactar el projecte tècnic definitiu.
3.Estudiada per part del Servei d'Ordenació del Comerç de la Direcció General de Comerç Interior l'esmentada documentació, aquest Servei presentarà el corresponent informe tècnic a la Comissió de Crèdit al Comerç Interior, creada pel Decret 150/81, de 3 de juny, la qual emetrà la corresponent proposta de resolució, prèvia a la resolució que, si s'escau, adoptarà el Secretari General Tècnic del Departament de Comerç i Turisme.
4.En el cas de resolució favorable, els pagaments s'ordenaran mitjançant l'Ordenació de Pagaments de la Generalitat de Catalunya, basant-se en l'expedient oportú, en el qual hauran de constar, degudament acreditats a judici de la Direcció general de Comerç i Interior, les certificacions i els justificants que constatin la realització de la inversió o de l'estudi aprovat al seu dia.
5.El Secretari General Tècnic del Departament de Comerç i Turisme a proposta de la Comissió de Crèdit al Comerç Interior, fixarà el termini a cadascuna de les resolucions pel que fa a la realització d'inversions.
Aquestes no podran superar el termini dels dotze mesos des de la notificació de la concessió fins la tramesa de la primera certificació d'obres, i vint-i-quatre mesos més per a l'acabament total d'aquelles.
6.Contra la resolució adoptada pel Secretari General Tècnic del Departament de Comerç i Turisme podrà interposar-se recurs d'alçada davant del Conseller de Comerç i Turisme en el termini de quinze dies des de l'endemà de la data de notificació als interessats de l'esmentada resolució.
Art.5.è.Comprovació de les inversions i de l'ús de les subvencions.
1.En qualsevol moment, el Departament de Comerç i Turisme podrà inspeccionar les obres en curs, per mitjà de tècnics a l'efecte, a fi de comprovar que no és produeixin desviacions en la destinació de les subvencions objectes de la present ordre.
2.La manca de justificació de les despeses efectivament realitzades dintre els terminis establerts per la present ordre, així com la desviació de les subvencions o llur aplicació diferent a les previstes per la norma, determinaran la retirada immediata de la subvenció, quedant subjecta la percepció de les quantitats degudes per aquest concepte als tràmits d'execució forçosa previstos a l'Estatut de Recaptació vigent.
3.La justificació de la subvenció rebuda quedarà al seu torn supeditada al que preveu el Decret 2784/64, de 27 de juliol.
Barcelona, 1 d'octubre de 1981.